《黄金洲》
清代·张埙

秋草没野渡，日淡黄金洲。水鸟具静态，脚踏烟波浮。

不知何所惊，又飞十步留。人语寻岩际，风力回沙头。

豁然帆势尽，一落空山楼。

作者简介：江苏吴县人，字商言，号瘦铜。乾隆三十四年进士，官内阁中书。考證金石及书画题跋，颇详瞻可喜。书法秀瘦可爱。工诗，少与蒋士铨齐名，以清峭胜。有《竹叶庵集》。